
	Republika Hrvatska
	

	Visoki prekršajni sud Republike Hrvatske
	

	Zagreb
	

	



	

	Broj: Ppž-4641/2026.

	



R E P U B L I K A  H R V A T S K A

P R E S U D A


	Visoki prekršajni sud Republike Hrvatske, u vijeću sastavljenom od sudaca: Nediljka Bobana kao predsjednika vijeća, te Karmen Novak Hrgović i Davorka Kučana kao članova vijeća, uz sudjelovanje više sudske savjetnice Sofije Kovačević kao zapisničarke, u prekršajnom postupku protiv okrivljenika Ante Huljeva, kojeg brani Ines Margetić, odvjetnica iz Zagreba, zbog prekršaja iz članka 289. stavka 4. Zakona o sigurnosti prometa na cestama, rješavajući povodom žalbe okrivljenika Ante Huljeva podnesenoj protiv presude Općinskog suda u Gospiću od 20. travnja 2026., broj: Pp-885/2022-14, na sjednici vijeća održanoj dana 9. rujna 2026. 

p r e s u d i o    j e:


I. Povodom žalbe okrivljenika Ante Huljeva, a po službenoj dužnosti preinačuje se prvostupanjska presuda tako da se temeljem odredbe članka 181. točke 5. Prekršajnog zakona (Narodne novine, broj: 107/07.), odbija optužba podnesena protiv okrivljenika, zbog prekršaja iz članka 289. stavka 4. Zakona o sigurnosti prometa na cestama, činjenično opisanih u izreci pobijane presude.

II. Uslijed odluke iz točke I. ove presude žalba okrivljenika je bespredmetna.


Obrazloženje 


1. Pobijanom presudom okrivljenik Ante Huljev proglašen je krivim zbog prekršaja iz članka 289. stavka 4. Zakona o sigurnosti prometa na cestama.

2. Protiv navedene presude okrivljenik je pravodobno podnio žalbu koja je bespredmetna.

[bookmark: _GoBack]3. Ispitujući pobijanu presudu povodom žalbe okrivljenika, a po službenoj dužnosti, u smislu odredbe članka 202. stavka 1. Prekršajnog zakona, vijeće Visokog prekršajnog suda Republike Hrvatske je utvrdilo da je u ovom predmetu nastupila apsolutna zastara prava na vođenje prekršajnog postupka.	 
4. Naime, kako je odredbom članka 13. stavka 1. Prekršajnog zakona propisano da za prekršaje koji se okrivljeniku stavljaju na teret, apsolutna zastara prava na prekršajni progon nastupa protekom četiri godine od dana počinjenja prekršaja, te kako je prema okrivljenju inkriminirano djelo počinjeno dana 11. svibnja 2022., trebalo je optužbu podnesenu protiv okrivljenika odbiti.

U Zagrebu 9. rujna 2026.
	                                                                           

	Zapisničarka:
	
	Predsjednik vijeća:

	
	
	

	Sofija Kovačević, v.r.
	
	Nediljko Boban, v.r.




	Presuda se dostavlja Općinskom sudu u Gospiću u 4 otpravka: za spis, okrivljenika, braniteljicu i ovlaštenog tužitelja.


                                                                   Za točnost otpravka – ovlašteni službenik
				                         Upraviteljica  zajedničke sudske pisarnice:

				                         Edita Vrkljan		

